recursal/SuperWikiNEXT-32B huggingface dataset:
**Mohamed Mahmood Alessa** merupakan rakyat Amaerika Syarikat keturunan Palestin.Dia tinggal bersama keluarganya di North Bergen, New Jersey berhampiran New York. Dia dan rakannya didakwa di mahkamah persekutuan di Newark, New York atas kesalahan menjadi pengganas.

Semasa ala persekolahan, Aleesa mengikuti persekolahan di Bergen County Community College secara normal dan bapanya merupakan jiran yang baik. Rumah itu disewa daripada Hemant Shah.

Tuduhan pengganas
-----------------

Mohamed Mahmood Alessa (21) dan rakannya Carlos Eduardo Almonte (23) ditahan di Lapangan Terbang Antarabangsa John F. Kennedy, New York kerana hendak menyertai kumpulan jihad Al-Shabab di Somalia. Al Shabab ada hubungan dengan Al Qaeda. Mereka pergi Mesir terlebih dahulu sebelum menuju ke Somalia. Sasaran ialah pasukan tentera Amerika di Somalia. Somalia terletak di hujung tanduk Afrika mempunyai 10 juta penduduk. Sejak berdekad, negara ini tidak stabil kerana pergaduhan antara puak. Segelintir darinya menjadikan kapal asing yang melalui Laut Merah dan Lautan Hindi sebagai tebusan dan sumber kewangan. Terdapat komuniti diaspora Somalia di Minnesota.

Pada Februari 2007 mereka berdxsama-sama pergi ke Jordan dan menyusup ke Iraq dan berpatah balik. Mereka menyimpan beberapa ribu dolar, mendapat latihan taktikal dan telah menggunakan latihan padang paintball untuk menguji kekuatan fizikal. Mereka mengurangkan berat badan, mendaki bukit di kawasan salji di taman awam, berpakaian ala tentera dan botol air tentera, bermain permainan viodea dan menonton video pengganas. Mereka telah mnyalurkan wanh 4,000 dollar pada April dan 4,100 pada Jun 2010.

Sekembali dari luar negara, mereka akan melakukan jenayah di AS pula sebagaimana Najibullah Zazi dan Faisal Shahzad. Ahli psikiatri, Major Nidal Malik Hasan telah menembak rambang 13 orang sehingga mati di Fort Hood Texas pada 5 November 2009. Mereka mendapat inspirasi dan latihan melalui internet daripada Adam Gadahn dan Anwar al-Awlaki. Insiden cubaan serangan bom di Times Square dan serangan penerbangan semasa kari Krismas juga menjadi sumber ilham mereka.

Sejak 2006, aktiviti mereka disiasat termasuk perbualan antara kedua-dua mereka.FBI menemubual keluarga Alessa dan memeriksa komputer miliknya. Pada 29 November 2009 perbualan antara Alessa dan Almonte dirakam. Selagi darah tidak tumpah mereka akan puas hati.Kami mahu dunia tahu siapa pejuang jihad dan perang suci terhadap Amerika Syarikat. Setakat ini mereka tidak merancang untuk menyerang manamanan kawasan New York-New Jersey.

Carlos Eduardo Almonte berasal dari Almonte, Elmwood Park, New Jersey. Almonte lahir di Republik Dominica dan menjadi pemegang kerakyatan Amerika.

Rujukan
-------

1. ↑  2 New Jersey Terror Suspects Had Tried to Go to Iraq, Authorities Say
2. ↑  Two Americans Arrested on Terrorism Charges In New York
3. ↑  Two men charged in 'jihad' plot against Americans abroad
4. ↑  NJ men accused of trying to join Somali terrorists
**Sekolah Kebangsaan Nanga Beguang** atau nama ringkasnya *SK Nanga Beguang*, merupakan sebuah Sekolah kebangsaan yang terletak di D/A Pejabat Pelajaran Daerah Song.

Pada 2009, Sekolah Kebangsaan Nanga Beguang memiliki 61 pelajar lelaki dan 61 pelajar perempuan, menjadikan jumlah keseluruhan murid seramai 122 orang. Ia mempunyai seramai 16 orang guru.2009

Sejarah
-------

Sekolah Kebangsaan Nanga Beguang merupakan sebuah sekolah rendah yang berada di bawah pentadbiran Pejabat Pelajaran Daerah Song. Sekolah ini telah ditubuhkan dalam tahun 1958 di sebuah tapak yang didermakan oleh seorang anak jati tempatan yang begitu prihatin terhadap keperluan sistem pendidikan di kalangan masyarakat setempat. Beliau yang dimaksudkan ialah Penghulu Abit Anak Angkin. Bagi sesi persekolahan 2009, sekolah ini diterajui seramai 25 orang kakitangan yakni 17 orang guru dan 8 orang Anggota Kakitangan Sokongan.

Pencapaian
----------

Alamat
------

Sekolah Kebangsaan Nanga Beguang
D/A Pejabat Pelajaran Daerah Song
96850, Song
Sarawak, Malaysia
Telefon = TIADA
Fax = TIADA

Pautan luar
-----------

* Sekolah Kebangsaan Nanga Beguang
* Pejabat Pendidikan Daerah Song

Facebook Sekolah Kebangsaan Nanga Beguang
Jangan dikelirukan dengan Sekolah Menengah Kebangsaan Sri Mahkota.

**Sekolah Menengah Kebangsaan Seri Mahkota** atau nama ringkasnya *SMK Seri Mahkota*, merupakan sebuah Sekolah menengah kebangsaan yang terletak di Km 16, Jln Gambang.

Pada 2009, Sekolah Menengah Kebangsaan Seri Mahkota memiliki 876 orang pelajar lelaki dan 926 orang pelajar perempuan, menjadikan jumlah keseluruhan murid seramai 1802 orang. Ia mempunyai seramai 125 orang guru.2009

Sejarah
-------

Sekolah Menengah Kebangsaan Seri Mahkota, Kuantan dulunya terletak di Gambang dan dikenali sebagai **SMK Gambang**, Kuantan. Menjelang pertengahan 1970-an, satu tapak seluas 13 hektar telah diluluskan oleh Jabatan Pendidikan Pahang dan Kementerian Pendidikan Malaysia di suatu kawasan berhampiran Kem Batu 10, Kuantan untuk didirikan sebuah sekolah.

Pembinaan sekolah ini siap sepenuhnya pada 1979 dan pada 1 Januari 1980, sekolah ini mula dibuka dan ditukar namanya daripada SMK Gambang kepada **SMK Kompleks Tentera Kem Batu 10**. Pada tahun pertama operasinya, SMK Seri Mahkota hanya mempunyai seramai 480 orang pelajar, 22 orang guru, seorang Pengetua iaitu En. Loh Wee Nam, seorang Guru Penolong Kanan seorang pelayan pejabat dan dua orang tukang kebun.

Pada tahun 1984, seorang guru sekolah ini iaitu En. Zulkifli b. Md Nordin telah berjaya mencipta logo sekolah dan nama sekolah, yang ditukarkan berdasarkan nama Kampung Mahkota dan sempena nama Tengku Mahkota Pahang. Maka, nama sekolah ini dinamakan Sekolah Menengah Kebangsaan Seri Mahkota, Kuantan dan kekal hingga ke hari ini.

Pencapaian
----------

Alamat
------

Sekolah Menengah Kebangsaan Seri Mahkota
Km 16, Jln Gambang
25150, Kuantan
Pahang,  Malaysia
Telefon = 6095381461
Faks = 6095397159

Pautan luar
-----------

*
**Sekolah Menengah Kebangsaan Seri Pekan** atau nama ringkasnya *SMK Seri Pekan*, merupakan sebuah Sekolah menengah kebangsaan yang terletak di Bandar Baru Peramu.

Pada 2018, Sekolah Menengah Kebangsaan Seri Pekan memiliki murid seramai 463 orang. Ia mempunyai seramai 59 orang guru.2018

Sejarah
-------

Konsep asal penubuhan SISP ini adalah merealisasikan hasrat Menteri Pendidikan Malaysia pada waktu itu iaitu YB Dato' Seri Mohd Najib bin Tun Abdul Razak semasa pertemuan dengan Pengarah Pelajaran Pahang pada 24 November 1996. Dua buah sekolah rintis yang dipilih ialah SMK Seri Pekan dan SM Clifford, Kuala Lipis.

Pembangunan sekolah ini melalui satu proses evolusi yang bermula dengan pembinaan:

* Bangunan Sekolah  1996
* Dua blok asrama 1997
* Tambahan 2 blok asrama 2000
* Dewan dan surau 2001

Dalam bangunan yang sama juga ditempatkan 5 blok Kuarters Institusi Pendidikan yang menampung hampir 150 keluarga kakitangan pelajaran. Keluasan keseluruhan tapak ialah 38 ekar yang merangkumi sekolah, asrama, rumah guru dan Kuarters Institusi Pendidikan.

### Sekolah Menengah Kebangsaan Seri Pekan

**Falsafah Sekolah**

Sebagai insan,pelajar-pelajar mempunyai hak untuk mendapat pendidikan. Mereka boleh dididik dan diajar serta boleh mencapai kejayaan. Sekolah bertanggungjawab mendidik dan mengajar mereka untuk menjadi insan yang seimbang dan harmonis dari segi intelek,rohani,emosi dan jasmani.

  

**Visi**

1997 - Menitiskan pendidikan cemerlang oleh pendidik cemerlang dengan budaya khidmat cemerlang supaya pelajar berterusan cemerlang untuk kecemerlangan agama,bangsa dan negara.
2006 - Sekolah Harapan Negara 2008
2008 - Sekolah Cemerlang 2008
2009 - Sekolah Cemerlang 2013
2014 - Pendidikan Berkualiti Insan Terdidik Negara Sejahtera

  

**Misi**

1. Memastikan pencapaian kurikulum sentiasa cemerlang
2. Melibatkan pelajar secara menyuluruh dalam kokurikulum dan membina sekolah berwatak
3. Mewujudkan persekitaran yang kondusif
4. Memupuk nilai murni dan sahsiah yang terpuji
5. Mewujudkan pengurusan yang cekap dan berkesan

### Lagu Sekolah

Tajuk : Cemerlang Sekarang Cemerlang Akan Datang

  

SMKSP pasti kami sanjungi

Kecemerlangan duniawi ukhrawi

Membentuk diri,jiwa dan minda

Kamil dan berkarisma

Cemerlang sekarang cemerlang akan datang

Kalimah kearah kejayaan

Sama seiring para guru tercinta

Mendidik kami memertabatkan ummah

Wadah kami untuk perjuangan

Ilmu amal bestari

Sekolah Menengah Kebangsaan Seri Pekan

Menuju era kegemilangan

  

Pencipta : Azhar Ali/Amri Aminullah

Pencapaian
----------

2007: Sekolah Harapan Negara 2007

2011: Sekolah Kluster Kecemerlangan (SKK)

Kebitaraan Akademik  : Bahasa Inggeris
Kebitaraan Kokurikulum: Kriket

Alamat
------

Sekolah Menengah Kebangsaan Seri Pekan
Bandar Baru Peramu
26600, Pekan
Pahang,  Malaysia
Telefon = 6094264221
Fax = 6094264220

Pautan luar
-----------

* Sekolah Menengah Kebangsaan Seri Pekan
**Miso** (みそ ,味噌) ialah perasa Jepun tradisional yang dihasilkan melalui proses fermentasi kacang soya dengan garam dan koji (kulat *Aspergillus oryzae*) dan kadangkalanya beras, barli, atau bahan-bahan lain. Hasil pesnya yang pekat digunakan untuk membuat sos, acar sayuran atau daging, atau dicampurkan bersama sup dashi untuk dijadikan sup miso atau misoshiru (味噌汁). Miso yang mengandungi protein tinggi serta kaya dengan vitamin dan mineral ini memainkan peranan penting dalam pemakanan masyarakat Jepun feudal. Miso masih banyak digunakan dalam masakan tradisional dan moden Jepun dan ia telah mendapat perhatian dari seluruh dunia.[*perlu rujukan*]

Bahan-bahan
-----------

Bahan-bahan mentah yang digunakan untuk menghasilkan miso mungkin termasuk apa-apa campuran kacang soya, barli, beras, gandum kuda, sekoi, rai dan gandum antara lainnya. Sejak akhir-akhir ini, pengeluar di negara-negara lain juga telah mula menjual miso yang dibuat dari kacang kuda, jagung, kacang merah, bayam serta kuinoa. 

Masa penapaian berbeza-beza dari tempoh yang singkat selama lima hari hingga ke beberapa tahun. Miso Jepun agak sukar untuk diklasifikasikans ecara tepat, tetapi ia biasanya dilakukan mengikut jenis bijian mentah yang digunakan, warna, rasa, serta persekitarannya.

Penyimpanan dan penyediaan
--------------------------

Miso biasanya datang dalam bentuk pes yang perlu disimpan dalam bekas yang tertutup dan didinginkan selepas pembukaannya. Miso asli bersifat "hidup" kerana ia mengandungi banyak mikroorganisme bermanfaat seperti *Tetragenococcus halophilus* yang boleh mati sekiranya miso dimasak secara melampau. Disebabkan perkara sedemikian, miso perlu ditambah ke dalam sup atau makanan lain tidak lama sebelum dikeluarkan dari api. Memakan miso dengan begitu sahaja tanpa sebarang makanan lain juga dianggap lebih baik. Di luar Jepun pula, sudah menjadi amalan biasa untuk menambah miso ke dalam makanan yang telah disejukkan untuk memelihara kultur *kōjikin* di dalam miso. Namun, miso dan makanan soya memainkan peranan besar dalam pemakanan orang Jepun, dan banyak resipi yang dimasak bersamanya menjadi kegemaran ramai.

### Penggunaan

Miso merupakan sebahagian daripada kebanyakan hidangan Jepun penting di mana ia sering kali muncul sebagai bahan utama sup miso yang menjadi makanan penduduk Jepun setiap hari. Nasi dan sup miso dianggap juga sebagai perkara yang asas dalam masakan Jepun, terutamanya sebagai sebuah hidangan sarapan yang tradisional.

Miso digunakan dalam banyak jenis sup lain makanan berkuah yang lain termasuklah beberapa jenis *ramen, udon, nabe*, dan *imoni*. Umumnya, apa-apa hidangan yang mempunyai perkataan *miso* di awal nama sesuatu masakan (*miso-udon* misalnya) akan ada perasa ini, dan masakan sebegini cenderung mempunyai rasa dan aroma yang lebih berat berbandingkan dengan sup dan masakan Jepun yang "kosong", yakni tiada miso.

Lihat juga
----------

* Taucu
* Kicap

Rujukan
-------

1. ↑  Shurtleff, William; Aoyagi, Akiko (2001). *The book of miso: savory, high-protein seasoning*. Soyinfo Center. m/s. 48. ISBN 1-58008-336-6.

Pautan luar
-----------

* Miso Online - daripada Lembaga Promosi Miso Jepun
**Sekolah Kebangsaan Lago** atau nama ringkasnya *SK Lago*, merupakan sebuah Sekolah kebangsaan yang terletak di Peti Surat 240.

Pada 2009, Sekolah Kebangsaan Lago memiliki 34 pelajar lelaki dan 34 pelajar perempuan, menjadikan jumlah keseluruhan murid seramai 68 orang. Ia mempunyai seramai 12 orang guru.2009

Sejarah
-------

Pencapaian
----------

**2011**

1. Mencapai 75% di dalam UPSR 2011 serta menerima anugerah berikut daripada Pejabat Pelajaran Daerah Beaufort:

```
  A.  Pencapaian Mata Pelajaran Terbaik Daerah Beaufort (Matematik)
  B.  Pencapaian Mata Pelajaran Terbaik Zon Gadong (Matematik)
  C.  Pencapaian Mata Pelajaran Terbaik Zon Gadong (Sains)
  D.  Pencapaian Mata Pelajaran Terbaik Zon Gadong (Bahasa Melayu Pemahaman)
  E.  Pencapaian UPSR Terbaik Zon Gadong.
```

3. Menerima Anugerah Pusat Sumber Terbaik Daerah Beaufort Kategori SKM sempena Sambutan Hari Guru Peringkat Daerah Beaufort.

4. Johan Perbarisan Majlis Sukan Sekolah-Sekolah Zon Gadong.

5. Tempat Ke-4 MSS Zon Gadong Beaufort.

6. Naib Johan Bola Baling MSS Zon Gadong (Perempuan).

**2012**

1. Johan Keseluruhan Majlis Sukan Sekolah-Sekolah Zon Gadong Beaufort Ke-40 

2. Johan Bola Jaring MSS Zon Gadong.

3. Johan Bola Baling MSS Zon Gadong (Perempuan)

4. Naib Johan Bola Baling MSS Zon Gadong (Lelaki)

5. Naib Johan Bola Sepak MSS Zon Gadong

6. 42.86 % dalam UPSR 2012

Alamat
------

Sekolah Kebangsaan Lago
Peti Surat 240
89808, Beaufort
Sabah, Malaysia
Telefon = TIADA
Fax = TIADA

Pautan luar
-----------

*
**Mahmeri** ialah suku orang Asli Senoi yang ramai tinggal di Pulau Carey, Selangor, Malaysia.

Definisi
--------

Mah Meri bermakna "Orang Hutan" sementara dalam istilah bahawa Mah Meri disebut "bersisik". Mereka juga dikenali sebagai Orang Laut kerana mereka tinggal berhampiran dengan laut dan bekerja sebagai nelayan. Mereka ini dipercayai berhijrah dari pulau-pulau di selatan Johor ke pantai negeri Selangor kerana lari dari musuh.

Kini masyarakat Mah Meri telah mengalami perubahan dari segi pemikiran dan pembangunan hasil dari percampuran dengan masyarakat lain.

Kebudayaan
----------

### Ukiran

Ramai di antara mereka kreatif mengukir patung-patung yang dibuat daripada kayu. Ukiran mereka berbentuk dewa-dewa , manusia , alam flora dan fauna. Objek yang cukup menghiburkan ialah patung anak kera yang bergayut pada emaknya. Patung-patung ini mendapat pengiktirafan UNESCO.

### Kepercayaan

Kepercayaan tradisional orang Asli Mah Meri berkaitan dengan perubatan dan penyakit. Upacara mengubat orang sakit 'Genggulang' bagi orang Mahmeri sangat penting untuk mengubati penyakit mereka.

Muzium Mahmeri
--------------

2005 Muzium Orang Asli Mahmeri di kawasan seluas 2.4 hektar di Wetland, Dengkil, Sepang akan dibina oleh Kementerian Kebudayaan, Kesenian dan Warisan .

Pusat Kraftangan Mahmeri akan mempamerkan hasil kreatif orang Asli khususnya suku Mahmeri. Selain itu menjalankan penyelidikan mengenai bahasa, budaya dan muzik masyarakat orang asli bagi mencungkil bakatnya.

Hasil kraf tangan masyarakat Mahmeri di Sungai Bumbun, Kuala Langat mempunyai nilai seni yang tinggi dan berpotensi untuk diketengahkan ke peringkat antarabangsa.

Nilai kesenian produk masyarakat itu telah menarik minat wakil Pertubuhan Pendidikan Saintifik dan Kebudayaan Bangsa-Bangsa Bersatu (Unesco).

Rujukan
-------

1. ↑  Kirk Endicott (2015). *Malaysia's Original People: Past, Present and Future of the Orang Asli*. NUS Press. ISBN 978-99-716-9861-4.

| * l
* b
* s
Orang asli Semenanjung Malaysia |
| --- |
| Etnik | 

|  |  |
| --- | --- |
| Melayu Proto | 
* Jakun
* Kanaq
* Laut
	+ Kuala
	+ Seletar
* Semelai
* Temoq
* Temuan

 |
| Semang (Negrito) | 
* Bateq
* Jahai
* Kensiu
* Lanoh
* Mendriq

 |
| Senoi | 
* Che Wong
* Jah Hut
* Mahmeri
* Semai
* Semaq Beri
* Temiar

 |

 |
| Bahasa | 
* Bateq
* Che Wong
* Duano
* Jah Hut
* Jahai
* Jakun
* Jedek
* Kensiu
* Kintaq
* Lanoh
* Mah Meri
* Minriq
* Mintil
* Ten'edn
* Orang Kanaq
* Orang Seletar
* Semai
* Semaq Beri
* Semelai
* Semnam
* Temiar
* Temoq
* Temuan

|  |  |
| --- | --- |
| Pupus | 
* Kenaboi
* Sabüm
* Wila'

 |

 |
| Kebudayaan | 
* Upacara sewang
* Buluh cehtong

|  |  |
| --- | --- |
| Muzium | 
* Ayer Keroh
* Gombak

 |

 |
| Media | Asyik FM |
| Rencana berkaitan | Senoi Praaq |
| Kategori Kategori |
**Sekolah Kebangsaan St. Augustine (M)** atau nama ringkasnya *SK St Augustine (M)*, merupakan sebuah Sekolah kebangsaan yang terletak di D/A Pejabat Pelajaran Daerah Kecil Meradong.

Pada 2009, Sekolah Kebangsaan St. Augustine (M) memiliki 89 pelajar lelaki dan 86 pelajar perempuan, menjadikan jumlah keseluruhan murid seramai 175 orang. Ia mempunyai seramai 15 orang guru.2009

Sejarah
-------

SK St. Augustine ditubuhkan pada tahun 1927 oleh mubaligh Kristian Katolik yang diketuai oleh Rev. Leonard v.d. Bergh iaitu seorang paderi berbangsa Belanda. Di samping sebagai paderi, beliau juga memegang jawatan sebagai Guru Besar yang pertama bagi SK St. Augustine. Tujuan utama beliau membina sekolah ini adalah untuk menyampaikan ajaran agama Katolik dan mendidik murid-murid yang hendak belajar Bahasa Inggeris.

Pencapaian
----------

Alamat
------

Sekolah Kebangsaan St. Augustine (M)
D/A Pejabat Pelajaran Daerah Kecil Meradong
96500, Bintangor
Sarawak, Malaysia
Telefon = 6084693512
Fax = 6084693512

Pautan luar
-----------

*
**Sekolah Kebangsaan St. Benedict, Bandar Ranau, Sabah** atau nama ringkasnya *SK St Benedict (M) atau SKSBR*, merupakan salah satu Sekolah Rendah yang terletak di **Ranau, Sabah.**

Pada tahun 2009, Sekolah Kebangsaan St. Benedict (M) memiliki 227 pelajar lelaki dan 199 pelajar perempuan, menjadikan jumlah keseluruhan murid seramai 426 orang. Ia mempunyai seramai 29 orang guru.2009

Sejarah Penubuhan
-----------------

**Sekolah Kebangsaan St.Benedict Ranau terletak berhampiran dengan pekan Ranau.Ia didirikan dalam kawasan tanah grant Mission (Gereja St.Peter Claver Ranau ). Jarak dari Pejabat Pelajaran Daerah Ranau lebih kurang satu kilometer.**

Sekolah ini telah diasaskan oleh pihak mission sepenuhnya pada awal tahun 1960 dan siap sepenuhnya pada akhir tahun tersebut.Pengajaran dan pembelajaran dimulakan pada awal tahun 1961 dengan 22 orang pelajar berbekalkan tiga orang tenaga pengajar dengan tiga buah kelas,satu stor dan dua unit rumah guru .

Pada tahun 1968 pihak mission ( School Committie ) telah menerima bantuan modal bangunan sebanyak 50 % .Sekolah ini telah mendirikan tiga lagi buah bilik darjah dan jumlah guru juga bertambah , menjadikan tujuh orang tenaga pengajar.

Tahun demi tahun akhirnya pada tahun 1989 jumlah pelajar bertambah mencecah 502 orang dengan 19 tenaga pengajar dan dua orang tenaga bukan guru ( KTBM ) 12 bilik darjah dengan 24 kelas .

Pencapaian Kurikulum & Kokurikulum
----------------------------------

1. Sekolah Kebangsaan St. Benedict, Ranau pernah memenangi Pertandingan Lalulintas Shell peringkat daerah dan peringkat negeri, seterusnya mewakili negeri ke peringkat kebangsaan pada tahun 2010.

2. Memecah rekod Sekolah dalam UPSR 2011 yang mencatatkan 62 orang lulus manakala 9 orang gagal, 10 orang calon UPSR mendapat 5A dan 9 orang mendapat 4A, 1B.

Alamat Sekolah
--------------

Sekolah Kebangsaan St. Benedict (M)
Peti Surat 03,
89307, Ranau,
Sabah, **Malaysia.**
Telefon = 6088875030
Fax = 6088875030

Pautan luar
-----------

sksbrnu.edublogs.org/
Shad Saleem Faruqi
**Shad Saleem Faruqi** atau gelaran jolokannya "**Prof. Shad**" adalah profesor undang-undang Malaysia dan juga berkhidmat sebagai penasihat undang-undang di Universiti Teknologi Mara di Shah Alam, Selangor. Beliau juga pernah berkhidmat di fakulti undang-undang di Universiti Islam Antarabangsa Malaysia, Universiti Kebangsaan Malaysia dan kini sebagai Pemegang Kursi Tunku Abdul Rahman di Universiti Malaya.

Latarbelakang pendidikan
------------------------

Pada umur 19 tahun, beliau telah memperolehi ijazah daripada Wesleyan University di Amerika Syarikat. Beliau juga pernah berkhidmat sebagai He konsultant bagi negara-negara Fiji, Timor Leste dan Iraq, menasihatkan mereka berkenaan dengan dokumen perlembagaan. Beliau juga pernah menolong membuat draf perlembagaan Republik Maldives.

Pada penghujung tahun 2004, Kelab *Back-Benchers* Barisan Nasional Parlimen Malaysia melantiknya sebagai penasihat bagi tujuan menasihati mereka tentang reformasi dan penguatkuasaan Parlimen dalam menghadapi keadaan kekuasaan cabang eksekutif terhadap kerajaan Malaysia. (Shad Saleem telah menganggarkan bahawa antara tahun 1991 dan 1995, 80% daripada kesemua bil yang diperkenalkan di Parlimen telah diluluskan tanpa pindaan.) 

Pada 2 Jun 2009, Prof Shad Saleem Faruqi telah dianugerahkan dengan gelaran **Professor Emiritus** daripada Universiti Teknologi MARA.

Rujukan
-------

* Ahmad, Zainon & Phang, Lew-Ann (Oct. 1, 2005). The all-powerful executive. *The Sun*.
* Lim, Kit Siang (2005). "Birth of a Parliamentary Committee System at last?". Retrieved Oct. 26, 2005.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Serangan bom di Pune 2010** berlaku di sebuah kedai roti milik *German Bakery* di Pune, negeri Maharashtra, India pada 13 Februari 2010. 179 orang mati dan 57 cedera. Kedai itu popular di kalangan pelancong Barat dan warga tempatan. Rakyat Itali dan Iran antara warga asing yang terbunuh.

Cebisan mayat turut ditemui di North Main Road berhampiran O Hotel, beberapa meter dari bakeri tersebut. Mangsa dihantar ke Hospital Sassoon untuk bedah siasat.

Menteri Dalam Negeri India, Palaniappan Chidambaram menyatakan kedai roti Jerman itu terletak berhampiran pusat Yahudi (Chabad House) dan agama (Osho ashram) yang sering dilawati pelancong.

Sasaran
-------

Pakar mendapati, sasaran adalah pelancong luar dan warga India. Serangan sebelum ini berlaku terhadap Chabad House di Mumbai pada 26 November 2008. Polis menutup semua jalan ke Koregaon Park.

Suspek
------

David Headley, seorang ahli perniagaan Pakistan-Amerika yang berpusat di Chicago telah dikaitkan dengan organisasi pengganas Lashkar-e-Taiba. Headley pernah melawat Pune pada Julai 2008 dan Mac 2009 dan menginap di Surya Villa hotel di Koregaon, berhampiran lokasi letupan. Kumpulan militan Islam ini aktif di Selatan Asia.

Suspek serangan Batla House iaitu Shahzad Ahmad turut akan disiasat semula.

CNN mengesyaki serangan dilakukan oleh Mujahidin India. Nasionalis Hindu menyifatkan serangan ini sebagai angkara musuh tradisi India, Pakistan. Perdana Menteri Pakistan, Yousaf Raza Gilani mengecap letupan ini dan berikrar akan meneruskan perjanjian keamanan bersama.

Serangan ini dilakukan hanya beberapa hari selepas sebuah perjanjian dan dialog antara India-Pakistan dilakukan. Pertemuan peringkat menteri akan diadakan di New Delhi pada 25 Februari 2010.

Lihat juga
----------

* Senarai serangan pengganas 2010
* Serangan Mumbai 26 November 2008

Rujukan
-------

1. ↑  "Pune blast toll goes up to 17". *The Hindu*. 27 Februari 2010.
2. ↑  Asseem Shaikh, Swati Shinde and Mihir Tanksale (14 Februari 2010). "Blast rips Pune's German Bakery 9 dead 45 wounded". *Times of India*.
3. ↑  Nirupama Subramanian and Praveen Swami (17 Februari 2010). "New Jihadist group claims responsibility for Pune attack". *The Hindu*. Diarkibkan daripada yang asal pada 2010-03-02. Dicapai pada 2010-03-17.
4. ↑  2 outfits lay claim to Pune blast The Asian Age
5. ↑  9 maut, 57 cedera dalam serangan bom India
6. ↑  Blast rips Pune's German Bakery; 9 dead, 45 wounded
**Skandal** secara meluas dapat didefinisikan sebagai reaksi sosial yang kuat dari kemarahan atau kejutan, ketika tuduhan atau khabar angin beredar atau muncul untuk beberapa alasan, mengenai seseorang atau orang-orang yang dianggap telah melampaui batas dengan beberapa cara. Reaksi ini biasanya berisik dan mungkin bertentangan, dan sering memberi kesan negatif terhadap status dan kredibiliti orang atau organisasi yang terlibat. Masyarakat skandal ketika menyedari pelanggaran norma moral atau syarat undang-undang, sering kali ketika ini masih belum ditemui atau disembunyikan selama beberapa tempoh. Pelanggaran seperti ini biasanya terjadi akibat keserakahan, nafsu atau penyalahgunaan kuasa. Skandal boleh dianggap sebagai politik, seksual, moral, sastera atau artistik tetapi sering tersebar dari satu wilayah ke bidang yang lain. Asas skandal boleh jadi kenyataan atau salah, atau gabungan keduanya.

*

Bacaan lanjut
-------------

* Garment, S. (1991). *Scandal: The Culture of Mistrust in American Politics*. Anchor Books. ISBN 978-0-385-42511-7. 375 pages.
**Masjid Jamek Pekan Sungai Buloh** merupakan sebuah Masjid Jamek yang terletak dalam daerah Gombak, Selangor, Malaysia.

Latar belakang
--------------

Masjid Jamek Pekan Sungai Buloh terletak di kedudukan Latitud 3 darjah, 12 minit, 27 saat Selatan dan Longitud 101 darjah, 34 minit, 45 saat Timur. Arah kiblatnya adalah pada 292 darjah, 31minit, 6 saat. 

Masjid ini di bina berbentuk segiempat dan mempunyai kubah dan menara. Masjid ini mempunyai dua aras solat serta mempunyai maahad tahfiz al-hijrah. Separuh daripada dindingnya disempurnakan dengan ukiran kayu. Dinding masjid ini dihiasi dengan seni khat. Masjid yang tersergam indah ini mempunyai dua aras solat dan di bahagian luar terdapat ukiran yang sangat menarik dan melambangkan keagongan yang maha kuasa. Dari jauh masjid ini di lihat sangat megah dan mewah dengan seni bina nya dan juga ciri bangunannya nampak mewah. Masjid ini berkeluasan lebih kurang 1.4 ekar dan mula dibina sekitar tahun 1967 dan dirasmikan pada tahun yang sama iaitu pada tanggal 14/7/1967.

Rujukan
-------

* Masjid Jamek Pekan Sungai Buloh[*pautan mati kekal*]

Pautan luar
-----------

 1. ↑  Masjid dan surau di Gombak. [*pautan mati kekal*]
**Selena Gomez & the Scene** merupakan sebuah kumpulan muzik pop dari Hollywood, California yang ditubuhkan pada tahun 2008. Selain daripada penyanyi utama dan pengasas Selena Gomez, kumpulan ini juga terdiri daripada Joey Clement (pemain bass), Greg Garman (pemain drum), Dane Forrest (pemain papan nada), Drew Taubenfield (pemain gitar). Kumpulan ini telah menghasilkan tiga album studio, tujuh *single* dan sembilan video muzik. 

Kumpulan ini telah mengeluarkan album pertama mereka dengan tajuk *Kiss & Tell* pada 29 September 2009. Album ini menduduki tangga yang kesembilan di US *Billboard* 200. Pada Mac 2010, album tersebut telah mendapat pengiktirafan "Gold" oleh Persatuan Industri Rakaman Amerika (RIAA). *Single* kedua daripada album tersebut ialah "Naturally" telah mencapai tahap tiga puluh teratas di AS dan dua puluh teratas di New Zealand, United Kingdom, Ireland, Kanada dan Jerman. Lagu ini juga telah mendapat pengiktirafan "Platinum" di AS dan Kanada. Pada tahun 2012, album ini telah terjual lebih daripada 900,000 keping di AS.

Rujukan
-------

1. 1 2  Collar, Matt. "Selena Gomez". AllMusic. Rovi Corporation. Dicapai pada 2011-09-23.
2. ↑  "Coliseo de Puerto Rico – José Miguel Agrelot". Coliseodepuertorico.com. Dicapai pada 2011-09-23.

|  |  |
| --- | --- |
| Ikon tunas | Rencana berkenaan pemuzik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Serangan hasutan Malaysia 2014** ialah kempen berterusan oleh kerajaan Malaysia di mana beberapa warganegara telah ditangkap dan didakwa kerana mendakwa membuat kenyataan menghasut dengan melanggar Seksyen 4 Akta Hasutan 1948. Istilah "serangan hasutan" digunakan secara meluas oleh media Malaysia untuk menerangkan kempen yang sedang berjalan.

Latar belakang
--------------

Akta Hasutan dianggap oleh ahli politik dan aktivis pembangkang untuk menjadi undang-undang zalim yang ketinggalan zaman yang diperkenalkan oleh kerajaan kolonial British yang bertujuan untuk menahan kebebasan bersuara. Pegawai kerajaan bagaimanapun menganggap Akta Hasutan sebagai perlu untuk mengekalkan keamanan di negara ini.

Satu lagi undang-undang kontroversi, Akta Keselamatan Dalam Negeri (ISA), telah dimansuhkan pada tahun 2012 oleh pentadbiran Najib Razak dan digantikan dengan Akta Kesalahan Keselamatan (Langkah-Langkah Khas) 2012 berikutan kritikan terhadap ISA, satu lagi undang-undang era kolonial yang membenarkan penahanan pencegahan.

Aktivis dan ahli politik telah mengadu bahawa serangan itu dilakukan walaupun perdana menteri Najib berjanji sebelum ini untuk memansuhkan Akta Hasutan.

Tuduhan berkaitan
-----------------

Bekas Menteri Besar Perak, Mohammad Nizar Jamaluddin didakwa kerana fitnah jenayah di bawah Seksyen 500 Kanun Keseksaan pada bulan Ogos 2014 bagi pernyataan yang dibuat dalam ucapan pada 2012 mengenai perdana menteri Najib Razak. Sementara itu, Naib Presiden PKR Rafizi Ramli telah didakwa atas provokasi pelanggaran keamanan di bawah Seksyen 504 Kanun Keseksaan.

Rujukan
-------

1. ↑  "UM law lecturer Azmi Sharom denies sedition charge". *The Star*. Malaysia. 2 September 2014. Dicapai pada 9 September 2014.
2. ↑  "Bersih claims sedition dragnet a red herring from the GST, redelineation". *The Malay Mail Online*. 5 September 2014. Dicapai pada 9 September 2014.
3. ↑  "With sedition dragnet, Malaysia takes step back to Mahathir era". *The Malaysian Insider*. 7 September 2014. Dicapai pada 9 September 2014.
4. ↑  "International group condemns use of Sedition Act to suppress freedom of expression". *The Malaysian Insider*. 4 September 2014. Dicapai pada 9 September 2014.
5. 1 2  "Is the PM getting cold feet on the Sedition Act, ask lawyers". *The Malaysian Insider*. 5 September 2014. Dicapai pada 9 September 2014.
6. ↑  "Ismail Sabri: Keep Sedition Act to maintain peace". *The Malay Mail Online*. 8 September 2014. Dicapai pada 9 September 2014.
7. ↑  "Malaysia Scraps Law Seen as Weapon Against Critics". *The Wall Street Journal*. 11 July 2012. Dicapai pada 9 September 2014.
8. ↑  "Shahidan 'totally wrong', PM did promise to repeal sedition law, Umno man says (VIDEO)". *The Malay Mail Online*. 5 September 2014. Dicapai pada 9 September 2014.
9. ↑  "Dragnet proves urgency to axe Sedition Act, Suhakam tells Putrajaya". *The Malay Mail Online*. 2 September 2014. Dicapai pada 9 September 2014.
**Serangan Urumqi Mei 2014** berlaku pada 22 Mei 2014 apabila dua buah kereta SUV meletup di tengah pasar bandar Urumqi, ibu negeri Xinjiang, China. Seramai 43 orang terbunuh dan lebih 90 cedera. Semua ini ada kaitan dengan Konflik Xinjiang yang berlanjutan sekian lama. Serangan yang dipercayai dilakukan kumpulan pemisah Islam itu adalah yang terbaharu selepas beberapa siri serangan berdarah sebelum ini. 

Agensi berita rasmi Xinhua, melaporkan penyerang menggunakan kenderaan pacuan empat roda (SUV) memasuki pasar harian di tepi jalan raya dengan orang ramai sedang membeli-belah di Bandar Urumqi, di wilayah utara China itu. Penyerang kemudian melempar bahan letupan dari tingkap kenderaan. Seorang saksi berkata, salah satu kenderaan penyerang turut meletup dan selepas itu disusuli berpuluh letupan.

Sebelum ini, pada 30 April 2014,dua letupan bom telah membunuh tiga orang dan 79 lagi cedera di Urumqi. Ia dipercayai ada kaitan dengan kebimbangan keturunan Uyghur terhadap kedatangan dan kebanjiran pendatang kaum Han sehingga menjejaskan keharmonian budaya dan ugama di Urumqi.

Rujukan
-------

1. ↑  "31 terbunuh, 90 cedera serangan di Xinjiang". Berita Harian. 22 Mei 2014.
2. ↑  Mullen, Jethro (22 May 2014). "Terror attacks kill dozens in China's tense Xinjiang region". CNN. Dicapai pada 22 May 2014.
Dalam biokimia, **metabolit** ialah hasil perantaraan atau akhir metabolisme. Istilah ini biasanya digunakan bagi konteks molekul kecil. Metabolit mempunyai pelbagai fungsi, termasuk sebagai bahan api, struktur, isyarat, kesan rangsangan atau perencatan terhadap enzim, aktiviti pemangkin sendiri (biasanya sebagai kofaktor enzim), pertahanan, dan interaksi dengan organisma lain (cth. pigmen, pewangi dan feromon).

Metabolit primer terlibat secara langsung dalam "pertumbuhan", perkembangan, dan pembiakan lazim. Etilena mencontohkan metabolit utama yang dihasilkan secara besar-besaran oleh mikrobiologi industri.

Metabolit sekunder tidak terlibat secara langsung dalam proses tersebut, tetapi biasanya mempunyai fungsi ekologi yang penting. Contohnya termasuk antibiotik dan pigmen seperti resin, terpena dan lain-lain.

Sesetengah antibiotik menggunakan metabolit primer sebagai prekursor, seperti aktinomisin yang dihasilkan daripada metabolit primer triptophan. Sesetengah gula ialah metabolit, seperti fruktosa atau glukosa, yang kedua-duanya terdapat dalam laluan metabolisme.

Contoh metabolit primer yang dihasilkan dalam mikrobiologi industri termasuk:

| Kelas | Contoh |
| --- | --- |
| Alkohol | Etanol |
| Asid amino | Asid glutamat, asid aspartik |
| Nukleotida | Asid 5'-guanilik |
| Antioksidan | Asid isoaskorbik |
| Asid organik | Asid asetik, asid laktik |
| Poliol | Gliserol |
| Vitamin | Vitamin B2 |

Metabolom membentuk rangkaian besar tindak balas metabolik, di mana output daripada satu tindak balas kimia enzimatik adalah input kepada tindak balas kimia lain.

Metabolit daripada sebatian kimia terbentuk sebagai sebahagian daripada proses biokimia semula jadi untuk merendahkan dan menghapuskan sebatian. Kadar penguraian sebatian merupakan penentu penting bagi tempoh dan keamatan tindakannya. Pemahaman cara sebatian farmaseutikal dimetabolismekan dan potensi kesan sampingan metabolitnya adalah bahagian penting dalam penemuan ubat.

Rujukan
-------

1. ↑  
Venes, Donald, penyunting (1940). *Taber's Cyclopedic Medical Dictionary* (ed. 23). Philadelphia: F.A. Davis (diterbitkan 2017). m/s. 1510. ISBN 9780803659407. Dicapai pada 16 March 2020. metabolite [...] Any product of metabolism.
2. ↑  Demain, Arnold L. (December 1980). "Microbial production of primary metabolites". *Naturwissenschaften*. **67** (12): 582–587. Bibcode:1980NW.....67..582D. doi:10.1007/BF00396537. PMID 7231563.
3. ↑  
Harris, Edward D. "Biochemical Facts behind the Definition and Properties of Metabolites" (PDF). *FDA.gov*. United States Food and Drug Administration. Dicapai pada 28 April 2017.
4. ↑  Obach, R. Scott; Esbenshade, Timothy A. (April 2013). "Pharmacologically Active Drug Metabolites: Impact on Drug Discovery and Pharmacotherapy". *Pharmacological Reviews*. **65** (2): 578–640. doi:10.1124/pr.111.005439. PMID 23406671.

Pautan luar
-----------

* Kategori berkenaan Metabolit di Wikimedia Commons
Sebuah model olokan kapal angkasa ulang-alik Amerika.
Dalam penghasilan dan reka bentuk, sebuah **model olokan** (*mock-up*) ialah sebuah model skala atau saiz penuh model sesebuah reka bentuk atau alatan yang digunakan dalam hal-hal pembelajaran, demonstrasi, penilaian rekaan dan promosi. Sebuah model olokan boleh disifatkan sebagai *prototaip* sekiranya sekurang-kurangya sebahagian kefungsian produk juga disertakan, dan membolehkan ujian rekaan. Model olokan digunakan oleh pereka bentuk untuk memperoleh pendapat daripada pengguna.

Aplikasi
--------

### Barangan komersial

Model olokan digunakan dalam industri barangan pengguna sebagai sebahagian daripada proses pembangunan produk, di mana dimensi, faktor manusia, kesan keseluruhan dan seni komersial diuji dalam penyelidikan pemasaran. Model olokan membantu dalam menggambarkan bagaimana semua keputusan reka bentuk berkait antara satu sama lain kerana hampir menyerupai produk akhir, boleh disemak dengan mudah dalam peringkat pengeluaran, serta membantu dalam visualisasi projek reka bentuk pakej dalam 3D & mempercepatkan kelulusan.

### Perabot

Model olokan biasanya diperlukan oleh pereka bentuk, arkitek dan pengguna akhir dalam pembikinan perabot dan kabinet. Hasrat lazim adalah untuk menghasilkan replika saiz penuh, menggunakan bahan yang murah untuk mengesahkan reka bentuk. Model olokan sering digunakan untuk menentukan perkadaran bahagian yang berkaitan dengan pelbagai dimensi bahagian itu sendiri, atau untuk memuatkan kepingan itu ke dalam ruang atau bilik tertentu. Keupayaan untuk melihat bagaimana reka bentuk bahagian itu berkaitan dengan seluruh ruang juga merupakan faktor penting dalam menentukan saiz dan reka bentuk.

### Kejuruteraan perisian

Aplikasi model olokan yang paling biasa dalam pembangunan perisian adalah untuk mencipta antara muka pengguna yang menunjukkan kepada pengguna tentang rupa akhir perisian tanpa membina perisian atau fungsi asas. Model olokan perisian boleh terdiri daripada reka letak skrin lukisan tangan yang sangat mudah, melalui peta bit realistik, ataupun antara muka pengguna fungsian separa yang dibangunkan dalam alat pembangunan perisian.

Rujukan
-------

1. ↑  Vieru, Tudor (30 January 2009). "KSC Gets Orion Mock-Up for Testing". News.softpedia.com.
2. ↑  "Mockups". graflick.com.
3. ↑  Jesberger, Lee A. "Mock Ups", *Pro Woodworking Tips*, 2006.
4. ↑  United States Consumer Product Safety Commission, "Log of Meeting: Demonstration of the Proposed Smoldering Test Procedures" Diarkibkan 2008-12-07 di Wayback Machine, 14 July 2008.
**Sekolah Kebangsaan Sungai Petai** atau nama ringkasnya *SK Sungai Petai*, merupakan sebuah Sekolah kebangsaan yang terletak di Kampung Sungai Petai.

Pada 2009, Sekolah Kebangsaan Sungai Petai memiliki 284 pelajar lelaki dan 264 pelajar perempuan, menjadikan jumlah keseluruhan murid seramai 548 orang. Ia mempunyai seramai 44 orang guru.2009

Sejarah
-------

Sekolah Kebangsaan Sungai Petai terletak 7 km daripada bandar Pasir Puteh melalui jalan Semerak. Dengan jumlah murid sekitar 450 - 550 orang dan tenaga pengajar seramai 35 - 40 orang, sekolah ini merupakan salah sebuah sekolah yang berada di dalam Zon 2 PPD Pasir Puteh.
Sejarah awal penubuhan SK Sungai Petai adalah sekitar awal tahun 40an di mana bangunan sekolah ini terletak di Kampung Gong Pasir, 2 km daripada tapak sekarang. Pada tahun 1946, sekolah atap telah dibina oleh penduduk kampung secara gotong-royong di atas tapak asal iaitu kawasan musolla lama. Sekolah ini telah diasaskan oleh Tuan Haji Zakaria bin Yusuf yang merupakan guru pertama yang mengajar dan mentadbir sekolah ini. Dia dianggap sebagai Guru Besar Pertama. Manakala Penghulu Awang Mamat merupakan ketua kerja pembinaan sekolah atap ketika itu. Sekolah ini yang dibina di atas sebidang tanah yang diberikan oleh 'Pak Muda' ( Wan Muda Pendik ). Seramai 20 orang murid pertama yang belajar di sekolah ini.
Pada tahun 1949, bermulah pembinaan sebuah bangunan kayu yang dibiayai oleh kerajaan melalui Jabatan Kerja Raya. Banguan ini siap pada akhir tahun 1950 dan mula digunakan pada tahun 1951.
Pada 5 Januari 1979, tiang bangunan B sekarang mula didirikan. Pada tahun 1981, bangunan ini mula diduduki oleh 400 oran murid dan 12 orang guru serta 5 orang pekerja. Manakala bangunan C mula dibina pada 1993.

Pencapaian
----------

Alamat
------

Sekolah Kebangsaan Sungai Petai
Kampung Sungai Petai
16800, Pasir Puteh
Kelantan, Malaysia
Telefon  : 6097520494
Faksimili : 6097520037

email  : sksgpetaipp@gmail.com

```
         :  sksungaipetai@yahoo.com
```

website  : www.sksgpetai.webs.com

Pautan luar
-----------

* Laman rasmi SKSGP
MUKADIMAH/PENDAHULUAN

Sekolah Kebangsaan Taman Mahsuri adalah sebuah sekolah rendah awam di kawasan Padang Serai, di dalam Daerah Kulim Negeri Kedah Darul Aman. Rentetan sejarah penubuhan apabila Kerajaan Malaysia memutuskan pembinaan sekolah baru untuk Negeri kedah dalam Program Rancangan Malaysia Ke-10, Kementerian Pendidikan Malaysia melalui Bahagian Pembangunan telah meluluskan projek Cadangan membina dan menyiapkan Sekolah Kebangsaan Taman Mahsuri, Mukim Naga Lilit, Daerah Kulim , Kedah Darul Aman , No Kontrak KP/BP/PEM/109/2011, kontrak kerja pembinaan Sk Tmn Mahsuri telah diberi kepada kontraktor ILIASCO CORPORATION SDN BHD, Tarikh serahan dan pembinaan tapak telah dimulakan pada 19 Julai 2011.

SEJARAH SEKOLAH

Kawasan Padang Serai adalah kawasan luar bandar yang pesat membangun dan bersempadanan dengan daerah Seberang Perai Utara Pulau pinang, Limpahan projek perumahan bagi menampung keperluan pembangunan dalam masa yang sama turut meningkatkan pertambahan jumlah penduduk di kawasan sekitar, Keperluan sebuah sekilah rendah baharu menjadi keutamaan kerana SK TMN RIA dan SK PERMATANG TOK DIK telah mencapai tahap maksima dalam penerimaan pelajar, kedua-dua sekolah ini menjalankan 2 sesi persekolahan.

Sekolah Kebangsaan Taman Mahsuri (SKTM) dibina atas keperluan semasa untuk menampung limpahan murid-murid dari SK Taman Ria dan SK Permatang Tok Dik. Pembinaan

Pembinaan bangunan SKTM di atas tanah seluas 5 ekar bermula pada tahu 2013. Sekolah ini terletak di Taman Mahsuri , Padang Serai , Mukim Naga Lilit. Sekolah ini juga bersebelahan Pusat Tingkatan Enam Mod 1 SMK Taman Mahsuri.

Pada peringkat awal sekolah ini dicadangkan untuk dibuka pada awal tahun 2014. Usaha ke arah itu telah dilaksanakan dengan melantik 2 orang "care taker" iaitu, Tuan Haji Nor Adzman Bin Baba , PK Pentadbiran dari SK Merbau Pulas & Encik Mohd Khairul Nizam Bin Mohamad Khairy, PK Petang dari SK Taman Ria. Guru Besar pertama sekolah ini ialah Encik Ahmad Azmi Bin Yahaya dari SK Batu Pekaka, Kuala Ketil, Kedah Darul Aman.

Rujukan
-------

1. ↑  Senarai Sekolah Mengikut Kumpulan Jenis Dan Negeri

Pautan luar
-----------

* Sekolah Kebangsaan Taman Mahsuri
* Facebook Sekolah Kebangsaan Taman Mahsuri
Yanis Varoufakis, 2019
**Ioannis Georgiou Varoufakis** (Yunani: Ιωάννης Γεωργίου "Γιάνης" Βαρουφάκης, rumi: *Ioánnis Georgíou "Giánis" Varoufákis*code: el is deprecated ; lahir 24 Mrc 1961), juga dikenali dengan nama **Yanis Varoufakis** (Yunani: "Γιάνης" Βαρουφάκης, rumi: *"Giánis" Varoufákis*code: el is deprecated ) ialah seorang ahli ekonomi, cendekiawan dan ahli politik dari Yunani yang berkhidmat sebagai Menteri Kewangan negara tersebut dari Januari 2015 sehingga beliau meletakkan jawatan pada Julai tahun sama. Beliau sebelum ini merupakan seorang Ahli Parlimen Yunani daripada parti SYRIZA mewakili kawasan Athens B dari bulan Januari sehingga September 2015.

Pada bulan Oktober 2018, Varoufakis menubuhkan Progressive International - sebuah pertubuhan politik progresif berhaluan kiri antarabangsa - bersama Bernie Sanders dari Amerika Syarikat.

Rujukan
-------

1. ↑  Hellenic Parliament: MPs' contact details
2. ↑  "Curriculum Vitae of Yanis Varoufakis" (PDF). UOA Economics department.

Pautan luar
-----------

* Laman web rasmi beliau
A phoropter in use.
Slit lamp examination of eyes in an Ophthalmology Clinic
**Oftalmologi** adalah satu cabang bagi perubatan yang membicarakan mengenai anatomi, fisiologi dan penyakit-penyakit mata. Istilah **ahli oftalmologi** atau di dalam bahasa inggerisnya, **ophthalmologist** merujuk kepada seorang pakar di dalam perubatan dan masalah-masalah pembedahan mata. Semenjak ahli oftalmologi melakukan operasi-operasi terhadap mata, mereka dianggap sebagai pakar pembedahan dan perubatan .

Istilah *oftalmologi* berasal daripada perkataan bahasa inggeris iaitu *Ophthalmology*, sebenarnya ia berasal dari akar umbi Yunani iaitu *ophthalmos* bermaksud *mata* dan *logos* bermakna *perkataan*, *fikiran,* *syarahan*; oftalmologi betul-betul bermaksud "sains mata". 

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.

Rujukan
-------

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Oftalmologi*** |

* The David G. Cogan Ophthalmic Pathology Collection

Templat:Medicine
**Sekolah Kebangsaan Taman Ria Sungai Petani** atau nama ringkasnya *SK Taman Ria Sungai Petani*, merupakan sekolah Sekolah Kebangsaan yang terletak di Kedah.

Sejarah
-------

Sekolah Kebangsaan Taman Ria ini ditubuhkan pada tahun 1998 ini adalah sebuah sekolah gred A, yang terletak di kawasan perumahan Taman Ria, Sungai Petani, Kedah. Sekolah ini dibangunkan di atas keluasan tanah7.7 ekar dan dikategorikan sebagai sekolah dalam bandar. Selain daripada Taman Ria, ianya dikelilingi taman perumahan lain serta pembangunan bandar Sungai Petani seperti Taman Ria Jaya, Flat Paya Nahu, Taman Peruda, Lagenda Height, Bandar Aman Jaya dan lain-lain.

Oleh kerana terletak di dalam bandar Sungai Petani, sekolah ini berhampiran dengan Pejabat Pendidikan Daerah Kuala Muda / Yan, Ibu Pejabat Polis Daerah, Institut Kemahiran Mara, Sekolah Menengah Sains Sultan Mohamad Jiwa, dan lain-lain jabatan kerajaan dan swasta serta gedung perniagaan dan hotel.

Meskipun dikategorikan sebagai sekolah dalam bandar, tetapi latar belakang keluarga murid masih lagi bercampur antara 10 peratus golongan elit, 60 peratus pertengahan dan 30peratus golongan biasa. Namun demikian, pecahan bangsa murid daripada 1807 orang murid hanya terdapat 4.5 peratus sahaja berbangsa India dan selebihnya Melayu.

Dilihat kepada pencapaian dalam akademik khususnya peperiksaan awam UPSR, SK Taman Ria menunjukkan peningkatan yang baik dari awal penubuhannya. Bermula dengan hanya kelulusan 32.90peratus pada tahun 1995, meningkat hampir 100% menjelang tahun 2000 iaitu 62.3 peratus. Pada tahun 2005, sekolah ini telah mencatat sejarah, apabila mencapai peratus kelulusan paling tinggi iaitu 73.89 peratus.

Pencapaian
----------

Pernah mendapat pencapaian UPSR terbaik peringkat Daerah Kuala Muda Yan. Seramai 60 orang pelajar mendapat 5A. Ramai diantara pelajarnya berjaya ke

universiti. Ada yang telah berjaya menjadi usahawan,doktor,juruterbang,guru dan pelbagai lagi. Cuma belum lagi yang mendarat dibulan.

Alamat
------

Sekolah Kebangsaan Taman Ria
Jalan Ria 4, Taman Ria
08000 Sungai Petani
Kedah Darul Aman
Malaysia
Telefon : 044484141
Fax  : 044484144
### Pautan luar

* Sekolah Kebangsaan Taman Ria Sungai Petani
* Facebook Sekolah Kebangsaan Taman Ria Sungai Petani
**Sekolah Kebangsaan Taman Puteri** atau nama ringkasnya *SK Taman Puteri*, merupakan sebuah Sekolah Kebangsaan yang terletak di Tmn Puteri , Batu 9 Jalan Hulu Langat.

Pada 2009, Sekolah Kebangsaan Taman Puteri memiliki 185 pelajar lelaki dan 187 pelajar perempuan, menjadikan jumlah keseluruhan murid seramai 372 orang. Ia mempunyai seramai 27 orang guru.2009

Sejarah
-------

Sekolah Kebangsaan Taman Puteri ditubuhkan pada 16 November 2003 dan mula digunakan pada 2 Januari 2004. Sekolah ini bermula dengan bilangan murid seramai 225 orang dan 18 orang guru serta 2 orang staf sokongan. Murid-murid terbahagi kepada 2 kelas Tahun 1, 2 kelas Tahun 2, 2 kelas Tahun 3 dan 2 kelas Tahun 4; menjadikan jumlah kelas adalah 8 buah.
Nama sekolah ini diambil bersempena nama sebuah taman perumahan berhampiran dengan sekolah ini iaitu Taman Perumahan Taman Puteri.
Dari segi lokasi, sekolah ini terletak dalam mukim Cheras, daerah Hulu Langat dan berhampiran dengan kondominium Venice Hill, Cheras, Selangor Darul Ehsan; serta tidak jauh dari dua sekolah jiran iaitu Sekolah Kebangsaan Taman Cuepacs dan Sekolah Kebangsaan Bukit Raya.

Pencapaian
----------

Alamat
------

Sekolah Kebangsaan Taman Puteri
Tmn Puteri , Batu 9 Jalan Hulu Langat
Selangor, Malaysia
Telefon = 390763914
Fax = 390763914

Pautan luar
-----------

*
**Sultan Rijaluddin Muhammad Shah** adalah Sultan Kedah ke-13.

Baginda merupakan putera kepada Sultan Sulaiman Shah II dan Che Puan Paduka Bonda Che Ratnamala

Pada 7 April 1626, baginda telah dimasyhurkan sebagai Sultan Kedah ke-13 dan bersemayam di Kota Siputeh

Baginda mengambil alih pemerintahan ketika bapanya dibawa ke Aceh pada tahun 1619 sebagai tahanan.

Raja Panglima Rantau dan Raja Panglima Alam telah memohon limpah perkenan baginda untuk pulang semula Aceh

Baginda memperkenankan permohonan mereka dan diberi surat untuk dipersembahkan kepada Sultan Aceh

Pada 3 Ogos 1626, baginda bersama kaum kerabat dan jemaah menteri telah berhijrah ke Kota Naga untuk bersemayam di sana

Baginda menyerahkan Kota Seputeh kepada Dato’ Setia Raja dan Dato’ Johan Pahlawan untuk menjagakannya

•Baginda telah bermuafakat dengan jemaah menterinya untuk mengorek suatu sungai dari Kuala Sungai, Alor Janggus tembus ke Sungai Gunung yang dikenali sebagai Sungai Baru

Pada 17 Mei 1628, Raja Bendahara Uthman telah mangkat dan dimakamkan di Langgar Kota Naga

Pada 12 Disember 1650, 2 orang jeragan kapal bangsa Portugis telah berjumpa dengan Raja Laksamana untuk menjual meriam

Pada 15 Disember 1650, Raja Laksamana dan 2 orang jeragan Portugis telah mengadap baginda untuk mempersembahkan urusan pembelian meriam itu

Pada 29 Disember 1651, sebuah kapal Belanda masuk ke Kedah untuk membuka perniagaan

Pada 4 Oktober 1652, baginda telah mangkat akibat kegeringan dan dimakamkan di Langgar Kota Naga

Lihat juga
----------

Sultan Kedah

|
|  |
| Didahului oleh**Sultan Sulaiman Shah II** | **Sultan Kedah**1625-1651 | Diikuti oleh:**Sultan Muhyiddin Mansur Shah** |

Rujukan
-------